તમે ફેસબુક પર લૉન્ચ થયેલા છૂટક ૩૬૦ ડિગ્રી વિડિયો જોયા છે? અચ્છા, તમે ઑક્યુલસ રિફ્ટનું નામ સાંભળ્યું છે? આંખો પર પહેરી લઈએ તો આપણે જાણે આંખ સામે ચાલતા દૃશ્યની દુનિયામાં પહોંચી ગયા હોઈએ એવો આભાસ કરાવતું આ વચુર્અલ રિયલિટી ડિવાઇસ આ વર્ષે વિડિયો-ગેમ્સ, મેડિકલ, ટૂરિઝમથી લઈને એન્ટરટેઇનમેન્ટ સુધીનાં ક્ષેત્રોમાં ફરી વળવાનું છે. ફેસબુકની માલિકીનું ઑક્યુલસ રિફ્ટ થોડી ઓછી મોંઘી કિંમત સાથે માર્કેટમાં પ્રવેશશે, તો સામે ગૂગલે પોતાનું કાર્ડર્બોડ અને માઇક્રોસૉફ્ટે પોતાનું હોલોલેન્સ જેવું વચુર્અલ રિયલિટી ડિવાઇસ માર્કેટમાં ઉતાર્યું છે. ૩૬૦ ડિગ્રીએ શૂટિંગ કરી આપતા કૅમેરા અને એવી સામગ્રી ઉપલબ્ધ કરાવતી ઍપ્લિકેશનોનો પણ આ વર્ષે રાફડો ફાટવાનો છે.